dh-unibe/image-text_koenigsfelden-charters-post-1500 huggingface dataset:
Wiͤr, Albr̄, von gots gnaden ✳ hˀtzog ze Oͤsterˀ, ✳ ze Steyr ✳ und ze Chˀnden ✳ tuͦn chunt ✳ offenlich ✳ mit disem pˀef ✳
allen, ✳ die in lesent ✳ oder hoͤrent lesen, ✳ wie daz sei, ✳ daz wiͤr ✳ und unser lieben pruͤder gevreyet un̄ in unsnˀ schêrm genomen
haben ✳ daz chloster ze Chuͤnigsvêld, ✳ unser stifft ✳ Sand Chlaren ordens ✳ in Chostenzer bistuͦm ✳ und die geistlichē vroͧwen, ✳ ✳
die abbtissinne ✳ und den convent dezselben chlosters, ✳ als an den pˀefen stat, ✳ die seù habent. ✳ wan aber wiͤr fuͤrbaz begeren ✳
dez chlosters nùtz, ✳ ruͦwe ✳ un̄ êre, ✳ dar umb ✳ so ernêweren und bestetigen wiͤr ✳ fuͤr uns ✳ und fuͤr unser erben ✳ und vettern ✳
die vorgenanten vreyhaite, ✳ die in ùntz her gegeben sint. ✳ und uͤber daz ✳ so geben wiͤr in ✳ mêr vreyhait ✳ und wellent, ✳
daz seù dhayn unser âmptleùt oder phlegˀ, ✳ die nû sint ✳ oder jemer nâch den choment ✳ pey unsnˀ zeiten ✳ oder her nâch ✳ beswêr
oder schadge, ✳ weder in seinem ✳ noch in unsmˀ namen ✳ in chayn wêg, ✳ weder mit herbergen ✳ oder mit gastung ✳ zuͦ dem chlôstˀ
noch aûf iͤrn hoͤfen ✳ und guͤtern, ✳ noch mit fuͦrung, ✳ wâ seû gelegen sein, ✳ welher hand ûnmuͦsse uns ✳ oder daz land ✳ un̄ unsˀ
âmptleût angât ✳ jemer. ✳ wiͤr wellent oûch ✳ und verpietent, ✳ daz weder unser ampleût ✳ oder jeman anders ✳ die voͤrgenantē abbtissinn̄ ✳ und den convent ✳ und iͤr nâchchomen betwinge chayn persone ze emphâhend ✳ zuͦ dem chloster ✳ oder in daz chloster wider
iͤrn guͦten und vreyen willen ✳ von unsˀn ✳ oder von iͤrn wegen. ✳ wiͤr wellent ouch und haizzent, ✳ daz man iͤrn schaffern odˀ phlegˀn ✳
un̄ gesinde ✳ in dhayn weise iͤrre, ✳ saûme ✳ oder hinder ✳ an iͤrn phlegnust ✳ un̄ an dez vorgenanten chlosters nùtz ✳ un̄ sache ✳ ze schaffend, ✳ wan daz seu in ✳ behulfen und fuͤrderlich suͤllent sein ✳ in allen sachen. ✳ wiͤr wellen und gepieten oûch, ✳ wer daz, ✳ da got
voͤr sei, ✳ daz solich arbait und nôt in dem land immer wuͤrde aûfstaͤnde, ✳ daz man von andˀn chloͤstern, ✳ die da ✳ in unsˀm lande
ligent, ✳ stewr, ✳ helfe, ✳ herberge, ✳ fuͦrunge ✳ oder dhayner lay hilfe ✳ oder dienst ✳ vordrent wuͤrde ✳ und nêment, ✳ daz doch daz voͤrgenant
chloster und die vroͧwen ✳ un̄ iͤr hoͤfe, ✳ leût ✳ und guͤter ✳ dez gêntzlich ✳ vrey suͤllent sein ✳ und unengulten. ✳ wiͤr haizzen oùch un̄
wellent, ✳ daz alle unser getˀwe diener, ✳ land, ✳ leût ✳ und stêtte, ✳ wa daz beschehe, ✳ daz got wende, ✳ daz unser ampleût
oder jeman ander ✳ daz voͤrgenant chloster engette ✳ oder noͤtigete ✳ wider den voͤrgenanten stukchen ✳ oder vreyhait ✳ in dhain
wêg, ✳ daz seû darzuͦ also tuͦn ✳ un̄ seû dez weisen, ✳ daz dise vreyhait stêt beleibe ✳ und unser wille volbracht werde, ✳
als voͤr geschriben stet. ✳ und dez zuͦ ayner bezzerˀ sicherhait ✳ aller der ding, ✳ so voͤrgeschriben stênt, ✳ geben wiͤr iͤn ✳
disen pˀef ✳ besigeltn̄ ✳ mit unsˀm insigel. ✳ der geben ist ✳ ze Wienn, ✳ an vreytag ✳ voͤr dem sùnntag, ✳ so man singet ✳ invocavit, ✳ do man zalte von Christes gepuͤrte taûsent ✳ dreù hundˀt jar ✳ darnach ✳ in dem vier und
viertzigesten jare. ✳
Königsf. 201 / 01
Kgsf. 201 / 01
Staatsarchiv
AARGAU
344
bestaͤttigùng der fryheitt₎ hertzog Albrechts
Kùngsfeld₎ ✳
Nͦ✳ 46 ✳
K
A ✳ 13 ✳
xxx viij
✳ friheit ✳
xv
dz man ùnss nit zwingē
sol komen ùber unsrē
willen noch keiner stùr noh hilf
dem land kein ùnsser
an ùnssrem dienst
als hˀzog Albˀcht dc clostˀ gefryet